
	Broj predmeta:
	02-000009/26

	
	

	Broj akta:
	01.11-1186NK-044/26

	
	

	Datum,
	23. 9. 2026. godine

	Mjesto,
	Brčko


Na osnovu članova 10. i 11. stav (3) Zakona o Vladi Brčko distrikta Bosne i Hercegovine („Službeni glasnik Brčko distrikta Bosne i Hercegovine“, brojevi: 27/23, 23/24 i 38/25) i člana 19. stav (3) Zakona o slobodi pristupa informacijama u Brčko distriktu Bosne i Hercegovine („Službeni glasnik Brčko distrikta Bosne i Hercegovine“, broj 38/25), na prijedlog Ureda gradonačelnika, broj predmeta: 02-000009/26 od 17. 9. 2026. godine, Vlada Brčko distrikta Bosne i Hercegovine, na 86. redovnoj sjednici održanoj 23. septembra 2026. godine, donosi
PRAVILNIK

O SADRŽAJU I NAČINU VOĐENјA REGISTRA ZAHTJEVA ZA PRISTUP INFORMACIJAMA

Član 1.

(Predmet Pravilnika)

Pravilnikom o sadržaju i načinu vođenja registra zahtjeva za pristup informacijama (u daljnjem tekstu: Pravilnik) uređuje se uspostavljanje, sadržaj i način vođenja Registra zahtjeva za pristup informacijama (u daljnjem tekstu: Registar).

Član 2.

(Cilj Pravilnika)

Cilj Pravilnika je osiguranje jedinstvenog, jednoobraznog i transparentnog načina vođenja Registra, radi efikasnog praćenja postupanja po zahtjevima, osiguravanja tačne i potpune evidencije kao i unapređenja ostvarivanja prava na pristup informacijama u institucijama Brčko distrikta Bosne i Hercegovine (u daljnjem tekstu: Institucija Distrikta).  

Član 3.

(Uspostava Registra)

Institucija Distrikta iz člana 2. stava tačke b) Zakona o slobodi pristupa informacijama u Brčko distriktu Bosne i Hercegovine je dužna voditi Registar, koji se vodi u formi upisnika.

Član 4.
(Sadržaj Registra)

Registar sadrži sljedeće podatke:

a) redni broj zahtjeva;

b) vrsta zahtjeva: zahtjev za pristup informacijama, dopunu ili ispravak informacije i ponovnu upotrebu informacije;

c) datum prijema zahtjeva;

d) način podnošenja zahtjeva: poštom, elektroničkom poštom i neposredno;

e) podaci o podnosiocu zahtjeva;

f) informacija koja se traži;

g) odluka o zahtjevu: usvojen, djelimično usvojen, odbijen, odbačen, ustupljen, obustavljen postupak, izdato obavještenje;

h) odluka drugostepenog organa po žalbi;

i) pravosnažna odluka suda Brčko distrikta Bosne i Hercegovine;

j) visina naknade iz člana 25. ili 35. Zakona;

k) napomena.

Član 5.
(Način vođenja Registra)
(1) U Registar se upisuju:

a) zahtjevi za pristup informacijama, uključujući i zahtjeve za dopunu ili ispravku ranije podnesenog zahtjeva,

b) zahtjevi za ponovnu upotrebu dokumenta, 

c) zahtjevi za ispravak ili dopunu date informacije.

(2) Zahtjevi iz stava (1) ovog člana se upisuju po redoslijedu prijema.

(3) Zahtjevi iz stava (1) ovog člana se upisuju radi vođenja evidencije o broju podnesenih i riješenih zahtjeva.

(4) Registar vodi službenik za informisanje u Instituciji Distrikta.

(5) Registar se vodi u elektronskom obliku za svaku kalendarsku godinu, uz obavezu ispisivanja lista i uvezivanja na kraju godine.

(6) Registar se vodi na obrascu koji je sastavni dio Pravilnika (ANEKS). 

Član 6.

(Zaključivanje Registra)

(1) Registar se zaključuje na kraju kalendarske godine na način da se iza posljednjeg upisnog rednog broja stavlja službena zabilješka koja sadrži: 

a) dan, mjesec i godinu zaključivanja, 

b) redni broj posljednjeg upisa u Registar,

c) broj riješenih zahtjeva i 

d) broj neriješenih zahtjeva.

(2) Službenu zabilješku iz stava (1) ovog člana službenik za informisanje upisuje u Registar i nakon ispisivanja je potpisuje.

Član 7.

(Postupanje sa zaključenim Registrom)

U zaključenom i ispisanom Registru tekst se ne smije brisati, ispravljati niti učiniti nevidljivim, a eventualna greška se može ispraviti tako da se taj dio teksta precrta horizontalnom crtom te upiše tačan podatak, o čemu službenik za informisanje sastavlja službenu zabilješku u rubrici Napomena.

Član 8.

(Stupanje na snagu)

Pravilnik stupa na snagu osmog dana od dana objave u „Službenom glasniku Brčko distrikta Bosne i Hercegovine“.

	DOSTAVITI:
	
	 GRADONAČELNIK

	1. Članovima Vlade Brčko distrikta BiH,

2. Direkciji za finansije Brčko distrikta BiH,
	
	   Mr. sc. Siniša Milić 

	3. Kabinetu gradonačelnika,
	
	

	4. Sekretaru Vlade Brčko distrikta BiH, 

5. Uredu za upravljanje javnom imovinom,

6. Uredu za prevenciju korupcije i koordinaciju aktivnosti

na suzbijanju korupcije u Brčko distriktu BiH,

7. Uredu koordinatora Brčko distrikta BiH 

      pri Vijeću ministara BiH,
	
	

	8. Sektoru za opće i zajedničke poslove,

9. „Službenom glasniku Brčko distrikta BiH“,
	
	

	10. Arhivi.
	
	





ANEKS 

REGISTAR

O ZAHTJEVIMA, POSTUPCIMA I ODLUKAMA O OSTVARIVANјU PRAVA NA PRISTUP INFORMACIJAMA 

INSTITUCIJA BRČKO DISTRIKTA BiH

​​​​​​​​​​​​​​​​​___________________________________

___________________________________

GODINA

__________________________________

SLUŽBENIK ZA INFORMISANјE

__________________________________

 Redni broj zahtjeva _____________

 Vrsta zahtjeva        _______________ 

 Datum prijema zahtjeva __________________

 Način podnošenja zahtjeva____________________

 Podnosilac zahtjeva (ime i prezime/naziv, adresa/sjedište, kontakt-telefon i/ili adresa e-pošte) 

__________________________________________________________________________

Informacija koja se traži (podaci koji su važni za prepoznavanje informacije) 

___________________________________________________________________________

Odluka o zahtjevu, pravni osnov i datum:

___________________________________________________________________________

Odluka drugostepenog organa po žalbi:

___________________________________________________________________________

Pravosnažna odluka suda Brčko distrikta Bosne i Hercegovine:

___________________________________________________________________________

Visina naknade iz člana 25. ili 35. Zakona o slobodi pristupa informacijama u Brčko distriktu Bosne i Hercegovine:

___________________________________________________________________________

Napomena:

____________________________________________________________________________
· Podaci iz Registra objavljuju se uz zaštitu ličnih podataka korisnika i trećih lica u skladu sa zakonom kojim se uređuje zaštita ličnih podataka.

